OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

KLASA:602-03/19-01/01

URBROJ:238-30-01-19-02

U Poljanici Bistranskoj, 17.01.2019. godine

**ZAPISNIK 27. SJEDNICE ŠKOLSKOG ODBORA**

**održane 16.01.2019. godine u prostorijama OŠ Bistra**

Prisutni: Katica Pejakić, Ana Medvidović, Mirjana Eršek, Snježana Heric, Dražen Blažeković i Stjepan Lešnjak

Odsutni: Marija Bažulić ( u inozemstvu )

Ostali prisutni: Sara Budić - Tajnik Škole i zapisničar, Eduard Kovačević – vršitelj dužnosti ravnatelja Škole ( prisutan nakon završetka prve točke dnevnog reda )

 Sjednica je počela u 19:30 sati.

 Predsjednica Školskog odbora gđa. Katica Pejakić pozdravila je sve prisutne, te predložila slijedeći

**D N E V N I R E D**

* Verificirafnje zapisnika sa prethodne 26. sjednice Školskog odbora
1. Predstavljanje liste kandidata za izbor i imenovanje ravnatelja/ice škole
2. Odluka temeljem raspisanog natječaja za kuhara/icu škole na određeno, puno radno vrijeme
3. Odluka o davanju suglasnosti ravnatelju za sporazumni raskid radnog odnosa spremačice Lidie Ilijaš, na zahtjev spremačice
4. Donošenje prijedloga Statuta OŠ Bistra i upućivanje teksta prijedloga Statuta na suglasnost Zagrebačkoj županiji ( osnivaču )
5. Zapošljavanje domara na određeno, puno radno vrijeme do dobivanja suglasnosti Ministarstva znanosti i obrazovanja
6. Razno

Predsjednica Školskog odbora upitala je prisutne članove da li postoji potreba za dopunom dnevnog reda.

**Obzirom da dopuna dnevnog reda nije bilo, predloženi dnevni red je jednoglasno prihvaćen.**

Zajedno sa pozivom članovima Školskog odbora, elektronskim putem je dostavljen i zapisnik sa 26. sjednice.

**Članovi Školskog odbora jednoglasno su prihvatili zapisnik sa prošle sjednice.**

AD.1.

Predsjednica Školskog odbora gđa. Katica Pejakić pročitala je odluku kojom je utvrđena lista dva najbolja rangirana kandidata za izbor i imenovanje ravnatelja/ice škole. Dva najbolja rangirana kandidata su gđa. Marina Duić – dipl. učitelj, te gdin. Eduard Kovačević – dipl. učitelj. Na prijedlog Vijeća roditelja, održano je predstavljanje kandidata, odnosno predstavljanje njihovih životopisa, iskustva, te programa rada za petogodišnje mandatno razdoblje. Prva se predstavljala gđa. Marina Duić, te nakon nje gdin. Eduard Kovačević.

**Nakon završetka predstavljanja članovi Školskog odbora jednoglasno su se dogovorili da će svatko razmisliti o pojedinom kandidatu, te na idućoj sjednici Školskog odbora koja će biti održana 18.01.2019. godine glasovati za pojedine kandidate.**

AD.2.

Na raspisani natječaj za kuhara/ice škole na određeno, puno radno vrijeme, radi zamjene gdina. Stjepana Lešnjaka, koji je na bolovanju, pristigle su dvije zamolbe, od kojih ni jedna ne udovoljava potrebnim stručnim kvalifikacijama. Jedna zamolba pristigla je od gđe. Kristine Jedvaj koja je po zanimanju slastičar, a druga zamolba od gđe. Gabrijele Krišto koja je po zanimanju pomoćna kuharica i slastičarka. S obzirom da je gđa. Gabrijela Krišto pomoćna kuharica, ravnateljev je prijedlog da se ona zaposli.

**Nakon pregledavanja natječajne dokumentacije članovi Školskog odbora jednoglasno su donijeli odluku da se na radno mjesto kuhara/ice na određeno, puno radno vrijeme, do povratka s bolovanja radnika gdina. Stjepana Lešnjaka zaposli gđa. Gabrijela Krišto.**

AD.3.

Na radnom mjestu spremačice Škole od 2004. godine zaposlena je gđa Lidia Ilijaš, koja je podnijela zahtjev za sporazumni raskid radnog odnosa s danom 11.01.2019. godine.

**Članovi Školskog odbora jednoglasno su prihvatili zahtjev gđe. Lidie Ilijaš za raskid ugovora o radu.**

AD.4.

Zagrebačka županija ( osnivač ) donijela je odluku kojom će sve škole Zagrebačke županije imati jedinstven Statut. Članovima Školskog odbora zajedno sa pozivom na sjednicu upućen je i prijedlog Statuta.

**Članovi Školskog odbora jednoglasno su prihvatili prijedlog Statuta, te jednoglasnom odlukom prihvatili upućivanje prijedloga Statuta OŠ Bistra na suglasnost Zagrebačkoj županiji.**

 AD.5.

S obzirom da je gdin. Draženu Ilijašu na radnom mjestu domara Škole na neodređeno, puno radno vrijeme, radni odnos prestao radni odnos sporazumnim raskidom s danom 31.12.2018. godine Školski je odbor na prethodnoj sjednici dao suglasnost za raspivanje natječaja. Na raspisani natječaj pristiglo je 11 zamolbi. No bez dobivanja suglasnosti Ministarstva znanosti obrazovanja Škola ne može zaposliti domara na neodređeno vrijeme. S obzirom da je Školska godina počela, i kako ravnatelj ističe Škola bez domara ne može funkcionirati potrebno je zaposliti domara na određeno vrijeme, do dobivanja suglasnosti Ministarstva, a najdulje do 60 dana. ravnateljev je prijedlog da se zaposli gdin. Josip Martinić koji ima položen ispit za ložača centralnog grijanja, te koji ima pravo prednosti pri zapošljavanju sukladno čl. 9. Zakona o profesionalnoj rehabilitaciji i zapošljavanju osoba s invaliditetom. ( NN br. 157/13, 152/14, 39/18). Također gdin. Josip Martinić ima potvrdu o zdravstvenoj sposobnosti za obavljanje poslova.

**Članovi Školskog odbora jednoglasno su donijeli odluku o davanju suglasnosti ravnatelju za zapošljavanje domara na određeno, puno radno vrijeme do dobivanja suglasnosti Ministarstva znanosti i obrazovanja, te su nakon pregledavanja natječajne dokumentacije donijeli u odluku o zapošljavanju gdina. Josipa Martinića na radno mjesto domara Škole.**

 S obzirom na to da dugih pitanja i prijedloga nije bilo, sjednica Školskog odbora završila je u 21:20 h.

 AD.6.

Pod točkom Razno, članovi Školskog odbora jednoglasno su se dogovorili da će uputiti prijedlog prema Zagrebačkoj županiji za razrješenje kolegice Marije Bažulić zbog neopravdanog izostanka sa 3 i više sjednica Školskog odbora (bez obzira na njihova saznanja da je kolegica u inozemstvu). Istoj je svaki put elektronskim putem poslan zapisnik i poziv za sjednicu, te ista niti jednom nije odgovorila da je spriječena doći na sjednicu, te članovi Školskog odbora smatraju da postoje dovoljno opravdani razlozi za upućivanje takvog prijedloga prema tijelu koje ju je izabralo u Školski odbor OŠ Bistre, tj. osnivaču Zagrebačkoj županiji.

 Zapisničar: Predsjednica Školskog odbora:

Sara Budić, spec. admin. publ. Katica Pejakić, prof.